விஜயைத் திருமணம் செய்துகொள்ள முடிவெடுத்து வீட்டை விட்டுக் கிளம்பிய அந்த நாளை கண் முன்னே கொண்டுவரும் ஷில்பா, ``அவருக்கு ஆக்சிடென்ட்டாகி ரெண்டு மாசம் ஆகிடுச்சு. அதுவரை என்னால் வீட்டை எதிர்த்துக்கிட்டு எதுவும் செய்ய முடியலை. ஆனால், எப்படியாவது தினமும் போன் பண்ணி பேசிடுவேன். கொஞ்ச நாள் கழிச்சு, போன் பண்ணினால் எடுக்காமல் கட் பண்ண ஆரம்பிச்சார். எனக்கு ஒண்ணும் புரியலை. அன்னைக்கும் அப்படித்தான் போன் பண்ணினேன். ரொம்ப நேரத்துக்கு அப்புறம் எடுத்த விஜய், `என்னால் உன்னைச் சந்தோஷமா வெச்சுக்க முடியாது. என்னை மறந்துடு'னு அழ ஆரம்பிச்சுட்டார். இதுக்கு மேலே தாமதிச்சா என் விஜயை இழந்துடுவேன்னு பயம் வந்துடுச்சுங்க. அதனால், மனசுல தைரியத்தை வரவெச்சுட்டு கிளம்பிட்டேன். நேரா அவங்க வீட்டுல போய் நின்னுட்டேன். `உங்க மகனைத் தவிர, வேற யாரையும் என் மனசாலும் நினைக்க முடியலை'னு சொன்னேன். என் காதலின் உறுதியைப் பார்த்த விஜயின் அம்மா, எங்க ரெண்டு பேருக்கும் உடனே கல்யாணம் பண்ணிவெச்சுட்டாங்க.